# Lola Marceli

Dolores Muñoz Marceli (Alacant, 14 d'octubre de 1967), és una actriu de teatre, televisió i cinema. És coneguda especialment per haver actuat en les sèries de televisió SMS, sin miedo a soñar (2006), El súper (1996) (en el paper de Mercedes) i en Amar en tiempos revueltos. És la parella de l'actor Juanjo Puigcorbé a qui va conèixer l'any 2001.
Va néixer a Alacant, tot i que als 15 anys es va traslladar a Màlaga, ciutat d'on era originària la seva família. El seu segon cognom, Marceli, és d'origen italià. Lola Marceli va estudiar interpretació a l'Escuela Superior de Arte Dramático de Málaga i també Filologia anglesa a la Facultat de Filosofia i Lletres de la Universitat de Màlaga. A Madrid va continuar la seva formació al Laboratori Teatral de William Layton i l'escola de Cristina Rotta. Va treballar també com a model.
Entre els seus papers en el cinema destaca la producció australiana "La Spagnola" de Steve Jacobs, per la qual és nominada com a millor actriu en els AFI´S Awards, (2001). També ha participat a "Lo mejor que le puede pasar a un cruasán" (2003), de Paco Mir; "Besos de gato" (2003), de Rafael Alcázar; "Los ladrones somos gente honrada", d'Eduardo Toral i la coproducció italiana "Attenti a qui tre" dirigida per Rossella Izzo i protagonitzada per Christian de Sicca i José Coronado.

## Biografia

Acabats els seus estudis secundaris, amb la vocació ja clara, es va matricular a l'Escola Superior d'Art Dramàtic de Màlaga, on va estudiar interpretació.Encara que anteriorment havia fet alguna petita intervenció en sèries com "Brigada Central" o "Colegio Mayor", es pot considerar que el seu debut professional a la pantalla petita va tenir lloc l'any 1996, quan va ser contractada per participar en la sèrie "El súper", que li va donar una gran popularitat, i on va romandre fins a l'any 2000. Posteriorment, ha format part del repartiment de sèries com "Hospital Central", "Un chupete para ella" o "SMS", així com en capítols solts de diverses sèries, entre les quals podem destacar "7 vidas", "El comisario", "Los Serrano", "Abuela de verano" o "Los misterios de Laura".
L'any 2007, i fins al 2009, forma part de l'equip d'actors de la telenovel·la "Amar en tiempos revueltos", donant vida al personatge de Julieta, i l'any 2011 la fitxen per la sèrie "Bandolera", en la qual interpreta Adela Oria.L'actriu ha participat també en diverses pel·lícules, mitjà en el qual, de fet, va debutar abans que a la televisió, ja que el 1984 va participar ja a "Locas vacaciones" d'Hubert Frank, a la qual va seguir, ja el 1993, "Tierno verano de lujurias y azoteas", de Jaime Chávarri.Entre la resta de la filmografia de l'actriu podem destacar alguns títols com "El pez", "Sinceridad", "Besos de gato", "Lo mejor que le puede pasar a un cruasán", "La monja" o "Los ladrones somos gente honrada".

## Treballs
### Cinema

* Locas vacaciones (1984), de Hubert Frank
* Tierno verano de lujurias y azoteas (1993), de Jaime Chávarri
* El pez (1998), de Miguel Ortiz Llonis (curtmetratge)
* Sinceridad (1999), de Alberto Ruiz Rojo (curtmetratge)
* La Spagnola (2001), de Steve Jacobs
* Besos de gato (2003), de Rafael Alcázar
* Lo mejor que le puede pasar a un cruasán (2003), de Paco Mir
* La monja (2005), de Luis de la Madrid
* Eccezzziunale... veramente: capitolo secondo... me (2006), de Carlo Vanzina
* La memoria del agua (telefilm) (2012), de Manuel Estudillo
* La venta del paraíso (2012), d'Emilio Ruiz Barranchina
* Pelucas (curtmetratge) (2014), de José Manuel Serrano Cueto
* El clavo de oro (telefilm-movie) (2014), d'Antonio del Real

### Televisió
   ### Personatges fixos

* El Súper (1996-2000)
* Hospital Central (2001)
* Un chupete para ella (2001-2002)
* SMS (2006-2007)
* Amar en tiempos revueltos (2007-2009) com Julieta
* Padres (2009-2010)
* Bandolera (2011-2013) com Adela Oria
* Víctor Ros (2014)

### Personatges episòdics

* Brigada Central (1989)
* Colegio Mayor (1994)
* 7 vidas (2005)
* El comisario (2005)
* Los Serrano (2005)
* Abuela de verano (2005)
* Los simuladores (2006)
* Ángel o demonio (2011)
* Los misterios de Laura (2011)

### Teatre

* La emoción, escrita i dirigida per Álvaro del Amo. Personatge: Rosario (1992)
* Triple salto mortal con pirueta, de Jesús Campos García. Personatge: Josefa (1997-1998)
* Sólo cuando me río, adaptació de The ginger bread lady de Neil Simon dirigida per Alexander Herold. Personatge: Carol (2004)
* Auto de la cruz, dirigit per Ricardo Pereira. Personatge: Virgen María (2010-2011)
* Lo que vio el mayordomo de Joe Orton, dirigida per Joe O'Curneen. Personatge: Dorothy Prentice (2014)

## Referències

* ↑ «Biografía de Lola Marceli» (en castellà). biografias. [Consulta: 21 març 2014].

## Enllaços externs

* Lola Marceli - Lloc web oficial
* Cinemanía